Jiri Nikkinen

Jiri-Juhani Nikkinen (s. 10. marraskuuta 1965 Helsinki) on suomalainen muusikko ja lauluntekijä. Hänet tunnetaan erityisesti Cliftersin laulajana, kitaristina, sekä Beatles-musiikin tulkkina. Hän on myös luonut soolouraa ja sanoittanut lauluja muille.. Clifters on vuonna 1979 perustettu Vantaan Länsimäestä lähtöisin oleva 60-luku vaikutteinen rock-yhtye, joka ensimmäistä kertaa sai laajempaa huomiota tullessaan kolmansiksi Rock SM-kilpailussa -83. Vuotta myöhemmin ilmestyi englanniksi laulettu esikoissingle "Sitting in my room". Vaihdettuaan suomeen, vuonna 1987 yhtye palkittiin vuoden tulokkaana, kun taas kakkosalbumi Kuningatar-albumi valittiin vuoden kotimaiseksi levyksi -88. Suurin menestys saavutettiin kuitenkin Sexi on in coverlevyn myötä, vuonna 1989, levyn myydessä platinaa hyvin lyhyessä ajassa. Yhtyeen jäätyä tauolle -93 Nikkinen oli perustamassa lyhytaikaiseksi osoittautunutta Revolver-yhtyettä, jolta julkaistiin levyt Revolver (1994) ja Materiaa (1995). Hän teki myös kaksi soololevyä, Läpinäkyvää (1998) ja Sähköä (2000). Cliftersin sanoituksista vastasi pääasiassa Jaana Rinne. Nikkinenkin alkoi hiljakseen sanoittamaan kappaleita, ja hän onkin omien projektiensa lisäksi saanut paljon sanoituksia muiden artistien levyille. Näistä tunnetuin lienee Syksyn Sävel -kilpailun vuonna 1998 voittanut ”André”. Nikkinen sanoitti suomeksi myös Salatuissa elämissä soineen tunnuskappaleen ”Tunteisiin” vuonna 1999. Cliftersin "Nyt" 2004 julkaistun come back-albumin kappaleet ovat etupäässä Nikkisen sanoittamia ja säveltämiä, kuten myös 2006 ilmestyneen Bang Bang-albumin. Nikkinen on ollut mukana monissa Beatles-aiheisissa projekteissa. Vuonna 2001 Jiri toimi kapellimestarina TV2:den "Laulava sydän"-musiikkiohjelman jaksoissa, joissa esitettiin Beatles-kappaleiden suomennoksia eri artistivierailla. 2000-luvun Jiri on tehnyt keikkoja omien kokoonpanojensa kanssa esittäen juuri etupäässä Beatles-musiikkia, josta hänet tunnetaan kansainväliselläkin tasolla. Yhtyeineen Jiri on ollut useaan otteeseen Liverpoolin "Beatle Weekillä" edustamassa Suomea, josta on poikinut keikkoja myös Ranskaan, sekä Ruotsiin. Vuonna 2017 Jiriltä ilmestyi pitkän tauon jälkeen uusi soolosingle ”Luullut oon, että asioilla on tapana järjestyä”, sekä "Heitä pois huolesi", jonka perään pian sooloalbumi "Viides ilmansuunta" . 2023 Nikkinen julkaisi albumin "Mä oon", jonka työryhmään kuuluivat tuottaja Jyri Riikonen, sekä muusikko Pekka Gröhn. Levy sai Soundi- lehden arviossa täydet viisi tähteä ja sitä luonnehdittiin mestariteokseksi. Vuotta myöhemmin 2024 ilmestyi Nikkisen viides sooloalbumi "Pienten koirien kaupunginosa", jossa oli mukana myös sama työryhmä, kuin edeltävälläkin albumilla. Vuodesta 2010 asti Jiri on keikkaillut aktiivisesti yhtyeensä, Jiri Nikkinen The Beatles Tribute Band, kanssa niin kotimaassa kuin ulkomaillakin. Yhtyeen muita jäseniä ovat Jiri Bertula (basso/laulu), Teemu Aitoaho (kitara/laulu) ja Jarkko Rantanen (rummut/laulu). JNTBTB on esittänyt kaikki viralliset The Beatles-albumit konserttisalikiertueellaan, oikeassa kappalejärjestyksessä, oikein sovituksin, sekä sävellajein, kuten ne levylläkin menevät. Nikkisellä on kolme lasta, 2000-vuosikymmenellä syntyneet pojat Jirka, Miska ja Saska. Jiri Nikkisen albumit kronologisesti. Kuningas / Clifters 1987, Kuningatar / Clifters 1988, Sexi on in / Clifters 1989, Humala on Jumala / Clifters 1990, Sormus / Clifters 1991, Pirun kaunis nainen / Clifters 1992, Pop / Clifters 1993, Revolver / Revolver 1994, Materiaa / Revolver 1995, Läpinäkyvää / Jiri Nikkinen 1998, Sähköä / Jiri Nikkinen 2000, Nyt / Clifters 2004, Bang Bang / Clifters 2006, Viides ilmansuunta / Jiri Nikkinen 2017, Mä oon / Jiri Nikkinen 2022, Pienten koirien kaupunginosa / Jiri Nikkinen 2024 == Diskografia == ;Clifters * Kuningas (One Inch Rock, 1987) * Kuningatar (One Inch Rock, 1988) Poptorin uudelleenjulkaisuna 2004 * Sexi on in (One Inch Rock, 1989) * Humala on jumala (One Inch Rock, 1990) * Sormus (One Inch Rock, 1991) * Pirun kaunis nainen (One Inch Rock, 1992) *Pop (One Inch Rock 1997) Sis.ennenjulkaisettoman Aurinkokuningas-albumin vuodelta 1990 sekä kokoelman Clifterssin omaa tuotantoa. * Clifters on in (Warner Music Finland, 2002) * Nyt! (Melplay, 2004) * Bang Bang (Melplay, 2007) ;Revolver * Aurinko nousee (Audiovox Records Oy) 1993 * Aurinko nousee/Texas (Audiovox Records Oy) 1993 * Revolver (Audioxox Records Oy) 1994 * Lentohiekkaa/Marleena (single, Audioxox Records Oy) 1994 * Tää on se ilta / Beibi hei (single, Audiovox Records Oy) 1994 * Kesähelteinen/Yksinäiset sudet (single, Audiovox Records Oy) 1995 *Materiaa/Materiaa-ruuvimix/Materiaa-mito mix) 1996 * Materiaa (Audiovox Records Oy) 1995 ;Soolotuotanto * Meistä jokainen (single, Warner Music Finland) 1998 * Läpinäkyvää (single, Warner Music Finland) 1998 * Läpinäkyvää (Warner Music Finland) 1998 * Kuin kuningas (single, Warner Music Finland), 1998 * Sähköä (Warner Music Finland) 2000 * Talven jalkoihin (single, Warner Music Finland) 2000 * Hei et saa (single, Warner Music Finland) 2000 * Paikkasi minussa (single, Warner Music Finland) 2000 * Luullut oon, että asioilla on tapana järjestyä (single, Suomen Musiikki) 2015 * Heitä pois huolesi (single, Suomen Musiikki) 2015 * Viides ilmansuunta (Suomen Musiikki) 2017 *Mä oon (Texicalli Records Oy) 2022 ; == Lähteet == Luokka:Suomalaiset lauluntekijät Luokka:Suomalaiset laulajat Luokka:Suomalaiset poplaulajat Luokka:Suomalaiset kitaristit Luokka:Suomalaiset sanoittajat Luokka:Suomalaiset säveltäjät Luokka:Vuonna 1965 syntyneet Luokka:Elävät henkilöt